**«Энергетык-БДУ»** — беларускі футбольны клуб з Мінска, прадстаўляе Рэспубліканскі цэнтр алімпійскага рэзерву Беларускага дзяржаўнага ўніверсітэта (раней таксама Ваенную акадэмію). У цяперашні час выступае ў Першай лізе чэмпіянату Беларусі.

Гісторыя
--------

Клуб быў заснаваны ў 1996 годзе і заявіўся ў Другую лігу пад назвай «Зорка», адкуль праз некалькі гадоў павысіўся спачатку да Першай, а потым і да Вышэйшай лігі. У эліце беларускага футбола клуб правёў чатыры гады, увесь час знаходзіўся ў зоне вылету і нарэшце вярнуўся ў Першую, а потым і ў Другую лігу, дзе выступаў з 2008 па 2013 гады.

### 2013

У сезоне 2013 клуб вёў барацьбу за выхад у Першую лігу, але ў канцы сезона саступіў другі радок мастоўскаму «Нёману», а сам апынуўся на трэцім месцы. Тым не менш, пасля адмовы «Нёмана» ад павышэння ў лютым 2014 года мінчане ўсё ж такі атрымалі магчымасць выступіць у Першай лізе. У сакавіку 2014 года «Зорка-БДУ» афіцыйна атрымала месца ў другім па рангу дывізіёне.

### 2014

У сезоне 2014 склад каманды амаль не змяніўся ў параўнанні з папярэднім. Стаўка рабілася на ўласных маладых выхаванцаў. Калі не лічыць капітана каманды, вопытнага Валерыя Апанаса, то ўзрост ігракоў не пераўзыходзіў 27 гадоў (а пасля зыходу ўлетку 2014 года з каманды лідараў — Сяргея Русецкага і Аляксея Хадневіча — увогуле 23 гадоў). Доўгі час каманда знаходзілася ўнізе турнірнай табліцы. Але, набраўшыся вопыту, маладыя ігракі бліжэй да канцу чэмпіянату сталі набіраць усё больш ачкоў, і ў выніку каманда скончыла сезон на 9 месцы. Пры гэтым, па колькасці забітых галоў (50 у 30 турах) «Зорка-БДУ» апынулася на другім месцы ў лізе пасля мазырскай «Славіі».

### 2015

У сезоне 2015 склад каманды папоўніў шэраг вопытных ігракоў, як Юрый Мархель, Аляксандр Быліна, вярнуліся Сяргей Русецкі і Аляксей Хадневіч. Сезон каманда пачала ўпэўнена і ішла сярод лідараў, але потым гульня пайшла на спад, і сезон «Зорка-БДУ» скончыла на 10-м месцы.

### 2016

У сезоне 2016 «Зорка-БДУ» зноў амаладзіла склад — ветэраны пакінулі каманду, за якую сталі выступаць у асноўным ігракі 1997 года нараджэння і маладзейшыя. Каманда доўгі час ішла ў сярэдзіне табліцы, аднак няўдалы фініш адкінуў яе на 10-е месца з 14.

### 2017

У пачатку 2017 года на чале каманды стаў трэнерскі дуэт Уладзіміра Бяляўскага і Анатоля Юрэвіча, які падоўжыў камплектаванне каманды ўласнымі маладымі выхаванцамі, запрасіўшы ў склад некалькі вопытных ігракоў. У сакавіку 2017 года стала вядома, што каманда, якая доўгі час была вядома як «Зорка-БДУ», змяніла назву на «Энергетык-БДУ». Пасля няўдалага пачатку каманда стала набіраць ачкі, першую палову чэмпіянату «Энергетык-БДУ» скончыў на пятым месцы. Пазней справы пайшлі горш, і клуб апусціўся ў сярэдзіну табліцы, аднак паспяховы фініш дазволіў атрымаць выніковы шосты радок.

### 2018

У сезоне 2018 каманда працягвала стаўку на ўласных выхаванцаў, хоць некаторыя з іх і былі запрошаны ў клубы Вышэйшай лігі. З самага пачатку турніру «Энергетык-БДУ» ўпэўнена ішоў па дыстанцыі і апынуўся сярод лідараў. Барацьба з мазырскай «Славіяй» і бабруйскай «Белшынай» скончылася для сталічнага клуба другім месцам і вяртаннем у Вышэйшую лігу праз трынаццаць гадоў.

### 2019

Перад пачаткам сезона ў Вышэйшай лізе «Энергетык-БДУ» захаваў асноўных ігракоў, запрасіўшы таксама шэраг маладых футбалістаў, а таксама легіянераў. Каманда гуляла ў атакуючы футбол, забівала шмат галоў, аднак пры гэтым яшчэ больш прапускала. Доўгі час «Энергетык-БДУ» знаходзіўся ў канцы табліцы, змагаючыся за захаванне месца ў элітным дывізіёне, аднак паспяховы фініш дазволіў камандзе заняць выніковае дванаццатае месца. Нападнік «Энергетыка-БДУ» Ілья Шкурын з дзевятнаццаццю галамі стаў найлепшым бамбардзірам лігі.

### 2020

У 2020 годзе ў сувязі з новымі правіламі АБФФ каманда мусіла з мая праводзіць дамашнія матчы на пляцоўцы з натуральным пакрыццём, а паколькі стадыён РЦАП-БДУ не падыходзіў, то свае матчы «Энергетык-БДУ» праводзіў на гарадскім стадыёне ў Маладзечне. Каманда добра пачала сезон, ішла сярод лідараў турніру. Летам каманду пакінулі лідары, Жасурбек Яхшыбоеў і Дэвід Твэ, якія перайшлі ў салігорскі «Шахцёр» і брэсцкае «Дынама» адпаведна. У другой палове сезона «Энергетык-БДУ» стаў часцей цярпець паражэнні, у выніку апынуўся ў сярэдзіне табліцы і скончыў сезон на 10-м месцы, якое тым не менш стала найлепшым у гісторыі.

У снежні 2020 года памёр заснавальнік і нязменны кіраўнік клуба Уладзімір Пігулеўскі.

### 2021

У сезоне 2021 каманда працягвала рабіць стаўку на іншаземных (пераважна ўзбекскіх і афрыканскіх), а таксама маладых беларускіх ігракоў. З мая дамашнія матчы клуб праводзіў на гарадскім стадыёне ў Барысаве. Большую частку сезона «Энергетык-БДУ» знаходзіўся ў ніжняй палове табліцы, у канцы нават трапляў у зону вылету, але скончыў сезон на 13-м месцы.

### 2022

У пачатку 2022 года клуб пакінулі лідары, якіх замянілі маладыя выканаўцы, таксама былі запрошаны футбалісты з Узбекістана. У лютым клуб пакінуў галоўны трэнер Уладзімір Бяляўскі, на яго месца заступіў Павел Раднёнак (пры гэтым фактычна падчас матчаў гульнёй кіраваў Аляксандр Паўлаў, а агулам за трэніровачным працэсам працягваў наглядаць Анатоль Юрэвіч). У чэмпіянаце клуб выступаў паспяхова і хутка апынуўся сярод лідараў, да канца сезона змагаўся за першы радок. У выніку «Энергетык-БДУ» сенсацыйна заваяваў сярэбраныя медалі, а нападнік клуба Бабур Абдыхалікаў з 26 галамі стаў найлепшым бамбардзірам чэмпіянату.

### 2023

У пачатку 2023 года клуб пакінула значная колькасць ігракоў, якія былі лідарамі каманды ў мінулым годзе, яны перайшлі ў больш статусныя клубы. Сезон каманда пачала няўпэўнена і хутка апынулася ў ніжняй палове табліцы. 11 мая 2023 года па выніках справы па дагаварным матчам клуб быў пакараны: пазбаўлены сярэбраных медалёў 2022 года, 20 ачкоў у чэмпіянаце 2023 года і 10 ачкоў у чэмпіянаце 2024 года, атрымаў штраф; дыскваліфікацыі і штрафы таксама атрымалі прадстаўнікі клуба Анатоль Юрэвіч і Арам Абд-аль-Маджыд. У той жа дзень клубу было адмоўлена ў атрыманні ліцэнзіі УЕФА, з-за чаго ён быў пазбаўлены права ўдзельнічаць у Лізе канферэнцый. 22 мая 2023 года «Энергетык-БДУ» быў пазбаўлены яшчэ 3 ачкоў у чэмпіянаце 2023 года. У выніку штрафаў каманда апынулася ў канцы табліцы, дзе змагалася з іншымі аштрафаванымі клубамі — салігорскім «Шахцёрам» і бабруйскай «Белшынай». Прапусціўшы наперад «Шахцёр», сталічны клуб пэўны час знаходзіўся на апошнім радку, і толькі перамога ў апошнім туры дазволіла «Энергетыку-БДУ» абысці «Белшыну» і заняць перадапошняе месца. Пасля паражэння ў стыкавых матчах ад «Віцебска» каманда апусцілася ў Першую лігу.

### Эмблемы

* Гісторыя эмблем «Энергетыка-БДУ»
* Эмблема «Зоркі-БДУ» да 2016 годаЭмблема «Зоркі-БДУ» да 2016 года
* Эмблема «Энергетыка-БДУ» ў 2017—2018 гадахЭмблема «Энергетыка-БДУ» ў 2017—2018 гадах
* Эмблема «Энергетыка-БДУ» ў 2019—2021 гадахЭмблема «Энергетыка-БДУ» ў 2019—2021 гадах
* Эмблема «Энергетыка-БДУ» з 2022 годаЭмблема «Энергетыка-БДУ» з 2022 года

Папярэднія назвы
----------------

* 1996—1997: «Зорка»
* 1998—2004: «Зорка-ВА-БДУ»
* 2005—2016: «Зорка-БДУ»
* з 2017: «Энергетык-БДУ»

Дасягненні
----------

* ~~02Сярэбраны прызёр Сярэбраны прызёр чэмпіянату Беларусі: 2022~~
* Пераможца Другой лігі чэмпіянату Беларусі: 1998 (група А)
* Паўфіналіст Кубка Беларусі: 2006

Цяперашні склад
---------------

*Станам на красавік 2024 года*.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| № |  | Паз. | Імя | Нар. |
| --- | --- | --- | --- | --- |
| 1 | Беларусь | Бр | Канстанцін Вератынскі | 2006 |
| 13 | Беларусь | Бр | Дзяніс Селядцоў | 2003 |
| 22 | Беларусь | Бр | Вадзім Казлоўскі | 2005 |
|  |
|
| 4 | Беларусь | Аб | Ілья Казакоў | 2005 |
| 12 | Беларусь | Аб | Яўген Война | 2000
 |
| 18 | Беларусь | Аб | Дзмітрый Дуброў | 2001 |
| 21 | Беларусь | Аб | Сяргей Волкаў | 2001 |
| 23 | Беларусь | Аб | Арцём Глацько | 2004
 |
| 27 | Беларусь | Аб | Мікіта Салановіч *(у арэндзе з «Белшыны»)* | 2005 |
| 28 | Беларусь | Аб | Ягор Кананчук | 2004 |
|  | Беларусь | Аб | Мацвей Барысевіч | 2003 |
|  | Беларусь | Аб | Максім Казюрэнка | 2000 |
|  | Беларусь | Аб | Арсеній Сокал | 2005 |
|  |
|
| 5 | Беларусь | ПА | Сцяпан Гоманаў | 2005 |

 |  | 

| № |  | Паз. | Імя | Нар. |
| --- | --- | --- | --- | --- |
| 6 | Беларусь | ПА | Іван Агееў | 2005 |
| 8 | Расія | ПА | Іван Семін | 2002 |
| 10 | Расія | ПА | Магамедэмін Рабаданаў | 2002 |
| 19 | Беларусь | ПА | Ягор Лукашэнка | 2005 |
| 20 | Расія | ПА | Магамед Тагаеў | 2003 |
| 24 | Расія | ПА | Арсеній Вайнер | 2001 |
|  | Беларусь | ПА | Даніла Гаўрыльчук | 2005 |
|  | Расія | ПА | Ігар Клюшкін | 2003 |
|  |
|
| 7 | Узбекістан | Нап | Амірбек Бакаеў | 2004 |
| 9 | Беларусь | Нап | Даніла Чуль *(капітан)* | 2005 |
| 14 | Беларусь | Нап | Мікіта Бабчонак | 1999 |
| 17 | Беларусь | Нап | Артур Старавойтаў | 2004 |
|  | Беларусь | Нап | Данііл Лясько | 2007 |

 |

### Трэнерскі штаб

* Беларусь Аляксей Мяркулаў (нар. 1972) — галоўны трэнер
* Беларусь Мікалай Бранфілаў (нар. 1977) — трэнер
* Беларусь Аляксандр Шагойка (нар. 1980) — трэнер
* Беларусь Артур Лясько (нар. 1984) — трэнер брамнікаў
* Беларусь Анатоль Юрэвіч (нар. 1957) — трэнер-кансультант

Статыстыка выступленняў
-----------------------

### Чэмпіянат і Кубак Беларусі

| Сезон | Ліга | М | Г | В | Н | П | Галы | Ачкі | Кубак | Заўвагі |
| --- | --- | --- | --- | --- | --- | --- | --- | --- | --- | --- |
| 1996 | Трэцяя — Б (Д3) | **3** | 26 | 17 | 4 | 5 | 63–24 | **55** |  |  |
| 1997 | Трэцяя — А (Д3) | **4** | 26 | 14 | 5 | 7 | 56–38 | **47** |  | Змена назваў ліг |
| 1998 | Другая — А (Д3) | **1** | 26 | 18 | 2 | 6 | 67–27 | **56** | 1/8 фіналу |  Выхад у Першую лігу |
| 1999 | Першая (Д2) | **12** | 30 | 8 | 9 | 13 | 38–57 | **33** |  |  |
| 2000 | Першая (Д2) | **4** | 30 | 15 | 7 | 8 | 47–35 | **52** | 1/16 фіналу |  |
| 2001 | Першая (Д2) | **2** | 28 | 19 | 5 | 4 | 74–21 | **62** | 1/16 фіналу |  Выхад у Вышэйшую лігу |
| 2002 | Вышэйшая (Д1) | **12** | 26 | 4 | 6 | 16 | 28–48 | **18** | 1/8 фіналу |  |
| 2003 | Вышэйшая (Д1) | **12** | 30 | 7 | 4 | 19 | 23–64 | **25** | 1/16 фіналу |  |
| 2004 | Вышэйшая (Д1) | **13** | 30 | 7 | 8 | 15 | 31–56 | **29** | 1/16 фіналу |  |
| 2005 | Вышэйшая (Д1) | **13** | 26 | 3 | 5 | 18 | 24–60 | **14** | Паўфінал |  Вылет у Першую лігу |
| 2006 | Першая (Д2) | **12** | 26 | 5 | 10 | 11 | 32–39 | **25** | 1/16 фіналу |  |
| 2007 | Першая (Д2) | **14** | 26 | 2 | 4 | 20 | 17–58 | **10** | 1/16 фіналу |  Вылет у Другую лігу |
| 2008 | Другая (Д3) | **4** | 30 | 15 | 8 | 7 | 59–28 | **53** | 1/16 фіналу |  |
| 2009 | Другая (Д3) | **7** | 26 | 11 | 6 | 9 | 40–34 | **39** | 1/16 фіналу |  |
| 2010 | Другая (Д3) | **5** | 34 | 15 | 10 | 9 | 76–47 | **55** | 1/32 фіналу |  |
| 2011 | Другая (Д3) | **8** | 30 | 12 | 6 | 12 | 40–32 | **42** | 1/32 фіналу |  |
| 2012 | Другая (Д3) | **7** | 36 | 18 | 4 | 14 | 54–41 | **58** | 1/16 фіналу |  |
| 2013 | Другая (Д3) | **3** | 24 | 14 | 7 | 3 | 45–16 | **49** | 1/16 фіналу | Атрыманне месца ў Першай лізе |
| 2014 | Першая (Д2) | **9** | 30 | 12 | 4 | 14 | 50–48 | **40** | 1/8 фіналу |  |
| 2015 | Першая (Д2) | **10** | 30 | 10 | 10 | 10 | 47–47 | **40** | 1/32 фіналу |  |
| 2016 | Першая (Д2) | **10** | 26 | 9 | 6 | 11 | 33–41 | **33** | 1/16 фіналу |  |
| 2017 | Першая (Д2) | **6** | 30 | 12 | 8 | 10 | 39–30 | **44** | 1/32 фіналу |  |
| 2018 | Першая (Д2) | **2** | 28 | 21 | 4 | 3 | 69–23 | **67** | 1/16 фіналу |  Выхад у Вышэйшую лігу |
| 2019 | Вышэйшая (Д1) | **12** | 30 | 8 | 9 | 13 | 52–66 | **33** | 1/8 фіналу |  |
| 2020 | Вышэйшая (Д1) | **10** | 30 | 11 | 5 | 14 | 43–46 | **38** | 1/8 фіналу |  |
| 2021 | Вышэйшая (Д1) | **13** | 30 | 8 | 9 | 13 | 35–42 | **33** | 1/8 фіналу |  |
| 2022 | Вышэйшая (Д1) | **2** | 30 | 18 | 6 | 6 | 50–27 | **60** | 1/8 фіналу |  |
| 2023 | Вышэйшая (Д1) | **14** | 28 | 7 | 6 | 15 | 25–42 | **4** | 1/16 фіналу |  |
| Пераходныя матчы |  | 2 | 0 | 1 | 1 | 0–1 |  |  Вылет у Першую лігу |
|

1. ↑  Клуб пазбаўлены сярэбраных медалёў чэмпіянату 2022 года па выніках справы аб дагаварных матчах.
2. ↑  Рашэннем Камітэта кантрольна-дысцыплінарнага і па этычных пытаннях АБФФ ад 11 мая 2023 года «Энергетык-БДУ» пазбаўлены 20 ачкоў у сувязі са скандалам з дагаварнымі матчамі. Рашэннем Камітэта па клубным ліцэнзаванні АБФФ ад 22 мая 2023 года «Энергетык-БДУ» пазбаўлены яшчэ 3 ачкоў за парушэнні Рэгламенту АБФФ па ліцэнзаванні і кантролі дзейнасці клубаў.
3. ↑  Пераходныя матчы за месца ў Вышэйшай лізе супраць «Віцебска», трэцяй каманды Першай лігі 2023 (0:0, 0:1).

Галоўныя трэнеры
----------------

* Уладзімір Пігулеўскі (з 1996)
* Міхаіл Мархель (2000—2001)
* Юрый Антановіч (2002—2003)
* Уладзімір Касакоўскі (2004)
* Сяргей Гоманаў (в. а. у студзені — ліпені 2005)
* Юрый Антановіч (2005—2007)
* Сяргей Гоманаў (2008—2010)
* Юрый Антановіч (2010—2011)
* Анатоль Шкляр (2013—2016)
* Уладзімір Бяляўскі (2017 — люты 2022)
* Павел Раднёнак (люты 2022 — май 2023)
* Аляксей Мяркулаў (з мая 2023)

Заўвагі
-------

1. ↑  Клуб пазбаўлены сярэбраных медалёў чэмпіянату 2022 года па выніках справы аб дагаварных матчах.

Крыніцы
-------

1. ↑  «Звезда-БГУ» может выступить в первой лиге в сезоне-2014 (руск.). *by.tribuna.com*.
2. ↑  Всем 16 командам первой лиги сегодня были выданы лицензии для участия в чемпионате Беларуси (руск.). *football.by* (26 сакавіка 2014). Праверана 6 снежня 2023.
3. ↑  «Звезда-БГУ» переименована в «Энергетик-БГУ» (руск.). *by.tribuna.com*.
4. 1 2 3 4  Официально (руск.).  АБФФ (11 мая 2023). Праверана 2 чэрвеня 2023.
5. ↑  Решение Комитета по клубному лицензированию АБФФ (руск.).  АБФФ (11 мая 2023). Праверана 6 чэрвеня 2023.
6. 1 2  Заседание Комитета по клубному лицензированию АБФФ. Итоги (руск.).  АБФФ (22 мая 2023). Праверана 2 чэрвеня 2023.
7. ↑  От "Энергетика-БГУ" и "Белшины" до дублей. Заявки команд первой лиги (руск.). *football.by* (5 красавіка 2024). Праверана 5 красавіка 2024.

Спасылкі
--------

* Профіль на сайце *globalsportsarchive.com* (англ.)
* Профіль на сайце wildstat.ru (руск.)

|  |  |
| --- | --- |
| ⚙️   Фота, відэа і аўдыё | Instagram |
| Тэматычныя сайты | FootballDatabase.eu · National Football Teams.com · teams.by · playmarkerstats.com · Transfermarkt · worldfootball.net |

| ⛭ Энергетык-БДУ |
| --- |
| 
* 1 Вератынскі (б)
* 6 Агееў
* 7 Бакаеў
* 13 Селядцоў (б)
* 17 Барысевіч
* 20 Чуль (к)
* 24 А. Саўчанка
* Вайнер
* Война
* Дуброў
* Казакоў
* Казюрэнка
* Лукашэнка
* Семін
* Тагаеў
* галоўны трэнер: Аляксей Мяркулаў

 |

| Першая ліга чэмпіянату Беларусі па футболе 2024 |
| --- |
| 
* Акадэмія АБФФ
* Астравец
* Баранавічы
* БАТЭ-2
* Белшына
* Дынама-2
* Лакаматыў
* Ліда
* Макслайн
* Маладзечна
* Ніва
* Орша
* Паперпрам
* Слонім-2017
* Тарпеда-БелАЗ-2
* Хваля
* Шахцёр-2
* Энергетык-БДУ

 |